Document ID: 32009D0436

32009D0436
L 145/43
SLUŽBENI LIST EUROPSKE UNIJE
ODLUKA VIJEĆA
od 5. svibnja 2009.
o ispravku Direktive 2008/73/EZ o pojednostavnjenju postupaka navođenja i objavljivanja podataka u područjima veterinarstva i zootehnike
(2009/436/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 37.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da:
(1)
Direktivom 2008/73/EZ (2) izmijenjena su ukupno 23 akta Vijeća kojima se između ostalog predviđaju pojednostavljeni postupci uvrštavanja na popis i objave podataka u veterinarskom i zootehničkom području.
(2)
Direktiva 2008/73/EZ stupila je na snagu 3. rujna 2008. Države članice dužne su donijeti zakone i druge propise potrebne za usklađivanje s odredbama ove Direktive do 1. siječnja 2010. Međutim, u toj Direktivi nije bilo predviđeno da su države članice dužne primijeniti te odredbe od tog datuma.
(3)
U interesu pravne sigurnosti, potrebno je ispraviti Direktivu 2008/73/EZ, kako bi se osiguralo da se izmjene raznih akata Vijeća poduzete tom Direktivom s ciljem utvrđivanja tih pojednostavljenih postupaka u državama članicama provode na jedinstven način od 1. siječnja 2010. Zato je potrebno ispraviti Direktivu 2008/73/EZ tako da se primjenjuje od tog datuma. Prema tomu, tu je Direktivu potrebno ispraviti kako bi se predvidjelo da su države članice dužne primjenjivati te propise od toga datuma.
(4)
Međutim, određene druge izmjene direktiva 64/432/EEZ (3) i 90/426/EEZ (4) poduzete Direktivom 2008/73/EZ ne odnose se na pojednostavljene postupke i zato za njih nije potrebna odgoda datuma primjene od strane država članica do 1. siječnja 2010. Te se izmjene odnose na donošenje posebnih mjera o zdravlju životinja u skladu s postupkom utvrđenim u Odluci Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (5), odnosno na ispravak zastarjelog upućivanja.
(5)
Da bi se osigurao glatki prelazak na nove pojednostavljene postupke uvrštavanja na popis i objave podataka u veterinarskom i zootehničkom području, potrebno je predvidjeti da se prijelazne odredbe mogu donijeti u skladu s postupkom utvrđenim u Odluci 1999/468/EZ.
(6)
Da bi se osigurala pravna sigurnost i kontinuitet, ova se Odluka treba primjenjivati od 3. rujna 2008., datuma stupanja na snagu Direktive 2008/73/EZ.
(7)
Zato je potrebno ispraviti Direktivu 2008/73/EZ,
DONIJELO JE OVU ODLUKU:
Članak 1.
Ispravlja se Direktiva 2008/73/EZ kako slijedi:
1.
Briše se stavak 2. članka 20.
2.
Umeću se sljedeći članci:
„Članak 23.a
Prijelazne odredbe
Prijelazne odredbe mogu se donijeti u skladu s postupkom navedenim u članku 23.b stavku 2.
Članak 23.b
Postupak Odbora
1. Komisiji će pomagati Stalni odbor za prehrambeni lanac i zdravlje životinja osnovan člankom 58. Uredbe (EZ) br. 178/2002 (*).
2. Prilikom upućivanja na ovaj stavak primjenjuju se članci 5. i 7. Odluke 1999/468/EZ.
Razdoblje utvrđeno u članku 5. stavku 6. Odluke 1999/468/EZ određuje se na tri mjeseca.
(*) Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).”" 						
3.
Članak 24. stavak 1. zamjenjuje se sljedećim:
1. „Države članice donose potrebne zakone i druge propise potrebne za usklađivanje s odredbama ove Direktive do 1. siječnja 2010. One odmah dostavljaju Komisiji tekst tih propisa.
Te će propise primjenjivati od 1. siječnja 2010.
Kad države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.”
4.
Članak 25. zamjenjuje se sljedećim:
„Članak 25.
Stupanje na snagu i primjena
Ova Direktiva stupa na snagu dvadesetog dana od dana objave u Službenom listu Europske unije.
Primjenjuje se od 1. siječnja 2010., uz izuzeće članka 1. stavaka 1. i 5., te članaka 7., 23.a i 23.b”.
Članak 2.
Ova se Odluka primjenjuje od 3. rujna 2008.
Članak 3.
Ova se Odluka objavljuje u Službenom listu Europske unije.
Članak 4.
Ova je Odluka upućena državama članicama.
Sastavljeno u Bruxellesu 5. svibnja 2009.

Labels: 11
12
3
6